[{"text_idx": "#000001", "text": "Mae yna nifer o wahanol fathau o bryder; o bryder cymdeithasol i bryder sydd yn ganlyniad i drawma. Gall effeithio ar bob rhan o fywyd neu medrith fod yn deimlad aciwt sydd yn achosi straen achlysurol. Mae\u2019r math o bryder sydd gennym yn effeithio ar y math o amgylchedd sydd yn llesol i ni."}, {"text_idx": "#000002", "text": "Wrth gwestiynu sut gall y byd celf gyfrannu ar leddfu pryder, mae\u2019n ddefnyddiol ystyried y gofodau creadigol sydd ar gael. Mae\u2019r galeri yn lle amlwg i gychwyn ac mae\u2019n cynnig y posibiliad o greu gwaith ar \u2018lechen lan\u2019. Ond dydi\u2019r galeri ddim yn lle hollol niwtral. Gall eu waliau gwyn a\u2019u ffurf sgwa\u0302r fod yn oeraidd a diwydiannol. Gall hefyd gael cynodiadau elitaidd ac anhygyrch. Felly sut fedrwn fuddsoddi o\u2019u gofod gwag er mwyn creu profiad deniadol?"}, {"text_idx": "#000004", "text": "Roedd gennai ddiddordeb clywed beth oedd teimlad bobl eraill o waith Eliasson a Turrell. Cyflwynais lun o un o 'Skyspaces' Turrell a llun o\u2019r \u2018The Weather Project\u2019 gan Eliasson i gwpwl o bobl i weld beth oedd eu hymateb wrth ystyried pa mor llesol oedd y cynyrchiadau mewn perthynas a\u0302 phryder. Gofynnais iddynt sgorio'r darnau o 1 i 5, rhwng 1-llesol a 5-creu straen."}, {"text_idx": "#000006", "text": "Sgoriodd gwaith Eliasson yn 1-llesol a 2-eithaf llesol. Dywedodd un cyfranogwr ei bod nhw\u2019n chwilfrydig am yr haul a'i bod o\u2019n creu awyrgylch cynnes. Sylwodd un arall fod y niwl yn edrych yn hwyl. Er graddfa enfawr \u2018The Weather Project\u2019, llwyddodd Eliasson greu profiad oedd yn arddunol ac yn agos at y gynulleidfa. Credaf fod hyn yn holl bwysig; i gynnig profiad gall achosi i\u2019r unigolyn trosi eu poeni a sicrhau fod gradd y gwaith ddim yn codi ofn."}]